Boriss Gelfands

Boriss Gelfands (; ; dzimis , Minskā) ir Izraēlas (agrāk PSRS un Baltkrievijas) starptautiskais lielmeistars šahā (1989).

 Šahista karjera 
Šahu iemācījies spēlēt 4 gadu vecumā. Pilnveidojies pie pazīstamā Baltkrievijas šaha trenera Alberta Kapenguta. No 1980. līdz 1983. gadam bijis Tigrana Petrosjana šaha skolas audzēknis. 1984. gadā pirmo reizi uzvarējis Baltkrievijas šaha čempionātā.Championship of Belarus - Minsk June 1984 1985. gadā atkārtojis šo panākumu.Championship of Belarus - Minsk 1985 1985. gadā Jūrmalā uzvarējis PSRS junioru čempionātā.34 Championship of USSR juniors - Yurmala January 1985

Kopš 1990. gada regulāri piedalījās Pasaules šaha čempiona nosaukuma izcīņas ciklos. 1990. gadā starpzonu turnīrā Manilā dalījis pirmo vietu kopā ar Vasiliju Ivančuku, apsteidzot Višvanatanu Anandu un Naidželu Šortu.1990 Manila Interzonal Tournament 1991. gadā pretendentu mačos tika līdz ceturtdaļfinālam, kur piekāpies Šortam ar 3:5.1991-93 Candidates Matches 1993. gadā uzvarējis starpzonu turnīrā Bīlē (Šveice).1993 Biel FIDE Interzonal Tournament 1994.-1995. gada pretendentu mačos uzvarējis Maiklu Adamsu un Vladimiru Kramņiku, tomēr finālā piekāpies Anatolijam Karpovam ar 3:6.1994-96 FIDE Candidates Matches 1997. gadā FIDE Pasaules šaha čempionātā pēc izslēgšanas sistēmas ticis līdz pusfinālam, kur zaudējis Anandam. 1998. gadā repatriējies uz Izraēlu. Nākamajos Pasaules šaha čempionātos ticis līdz 4. kārtai 1999. gadā1999 FIDE Knockout Matches un 2000. gadā,2000 FIDE Knockout Matches kur zaudējis Aleksandram Halifmanam un Aleksejam Širovam. 2001. gada Pasaules čempionātā izstājies pēc zaudējuma 5. kārtā.2001-02 FIDE Knockout Matches

Veiksmīgi piedalījies starptautiskajos šaha turnīros. 1992. gadā Maskavā uzvarējis Aleksandra Aļehina memoriālā. Divas reizes bijis Akibas Rubinšteina memoriāla uzvarētājs Polijā. 2005. gadā ieņēmis 6. vietu Pasaules kausa izcīņā un kvalificējies pretendentu mačiem.2005 World Cup 
2007. gadā pretendentu maču finālā uzvarējis Gatu Kamski ar 3½:1½.2007 Candidates Matches Šis panākums nodrošinājis vietu Pasaules šaha čempionāta turnīrā Mehiko, kur Gelfands palicis 3. vietā, atpaliekot tikai no Ananda un Kramņika. 2009. gadā uzvarējis Pasaules kausa izcīņā šahā, finālā pieveicot Ruslanu Ponomarjovu ar 7:5.World Cup 2009: Boris Gelfand siegt nach Stichkampf-Marathon
2011. gadā Kazaņā kļuvis par pretendentu maču uzvarētāju finālā pieveicot Aleksandru Griščuku ar 3½:2½.2011 Candidates Event Tomēr mačs par Pasaules šaha čempiona nosaukumu pret Anandu Gelfandam nebija veiksmīgs, un 2012. gadā Maskavā viņš zaudēja ar 7½:8½. Nākamajā ciklā 2013. gadā pretendentu turnīrā Londonā Gelfands palika tikai 6. vietā.2013 Candidates Event 2013. gadā uzvarējis Mihaila Tāla memoriālā Maskavā.

Pasaules šaha olimpiādēs PSRS, Baltkrievijas un Izraēlas izlašu sastāvos piedalījies 11 reizes (1990, 1994-1996, 2000-2014). Komandu kopvērtējumā ieguvis visu medaļu komplektu (zelts - 1990, sudrabs - 2008, bronza - 2010), bet individuālajā vērtējumā sudraba medaļu (2008). Eiropas komandu šaha čempionātos piedalījies 5 reizes (1989, 1999-2005) un izcīnījis trīs medaļas komandu kopvērtējumā (zelts - 1989, sudrabs - 2003, 2005). Trīs reizes (2005, 2010, 2015) piedalījies Pasaules komandu šaha čempionātos.

2015. gadā ieņēmis 3. vietu Vladimira Petrova memoriālā Jūrmalā ar 8,5 no 11.V.Petrova piemiņas turnīrā ātrajā šahā uzvar reitinga līderis Ivančuks

2021. gada novembrī Rīgā ierindojies 68. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss 2025. gada septembrī Samarkandā ierindojies 97. vietā "FIDE Grand Swiss" turnīrā.FIDE Grand Swiss Tournament 2025 Open

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Eiropas klubu komandu šaha čempionāti)
  šahista profils vietnē olimpbase.org (PSRS komandu čempionāti)

Kategorija:1968. gadā dzimušie
Kategorija:Baltkrievijas šahisti
Kategorija:Izraēlas šahisti
Kategorija:PSRS šahisti
Kategorija:Minskā dzimušie
Kategorija:Ar Draudzības ordeni apbalvotie (Krievija)